קוסמים ליום אחד: הפרח המכושף

קוסמים ליום אחד (באנגלית: Mary and the Witch's Flower) הוא סרט פנטזיה מצויר יפני שבוים על ידי הירומסה יונביאשי  והופק על ידי מקים סטודיו פונוק , יושיאקי נישמורה.
הסרט מבוסס על הספר המטאטא הקטן (באנגלית: The Little Broomstick) שנכתב על ידי מרי סטיוארט  ב־1971.
זהו הסרט באורך מלא הראשון של סטודיו פונוק.

הסרט מגולל את סיפורה של ילדה בשם מרי, שמוצאת פרח כחול ומסתורי אשר מעניק לה כוחות קסומים ללילה אחד בלבד.

הסרט יצא לראשונה ביפן ב־8 ביולי 2017. גרסה באנגלית, בדיבובם של רובי בארנהיל, קייט וינסלט וג'ים ברודבנט, יצאה לאקרנים ב־19 בינואר 2018. בישראל, הסרט הוקרן בבכורה ב־26 ביולי 2018 בדיבובם של משי קלינשטיין, שרון אלכסנדר, איילת רובינסון ויולי סקר.

תקציר העלילה 
מרי היא ילדה רגילה וחמודה שנתקעה, בפרבר עם דודתה הרחוקה שרלוט, הרחק מכל חברה או הרפתקה מעניינת. מרי עוקבת אחרי חתול משונה שנקרה בדרכה אל תוך היער, שם היא מוצאת פרח כחול ומשונה שמלבלב רק פעם בשבע שנים ומטאטא ישן. באותו הרגע, המטאטא קם לתחייה ונושא את מרי הרחק הרחק אל מכללת אנדור - בית הספר לקוסמים המנוהל על ידי גברת מאמבלצ'וק והפרופסור הגאון די. העניינים מסתבכים כאשר מרי מגלה סוד אפל על המכללה ומחליטה לתקן את המצב בעצמה, כנגד כל הסיכויים.

דמויות 
 מרי, ילדה צעירה וחביבה אם כי מעט שלומיאלית. תמיד מחפשת איך אפשר לעזור לחבריה מסביב.
 פיטר, חברה הראשון של מרי בכפר
 גברת מאמבלצ'וק, מנהלת מכללת אנדור לקוסמות.
 פרופסור די, המורה המומחה בכל עולם הקוסמים למדעי הקסם.
 טיב וגיב, החתולים של פיטר שמלווים את מרי במסעה.
 שרלוט, דודתה הגדולה של מרי ובעלת הבית
 פלנגן, עכבר אנתרופומורפי, המורה לרכיבה על מטאטא 
 מיס בנקס, עוזרת הבית של הבית האדום

מוזיקה 
מחבר מנגינות הסרט, מורמאטסו טאקצוגו, אשר עבד בעבר עם יונביאשי בסרטו האחרון כשמארני הייתה שם, הוא המלחין העיקרי למנגינת הסרט. ג'ושוע מסיק, אחד מנגני הציבלום  הבולטים בעולם, השתתף ביצירת המוזיקה לסרט.

שיר הנושא הוא "גשם", בביצוע Sekai no Owari.

ביקורת 
באתר הדירוג Rotten Tomatoes, הסרט קיבל דירוג של 86% מידי 69 ביקורות שונות. המבקרים התייחסו לפרידה מסטודיו ג'יבלי וציינו כי היא מכבדת את מורשת האולפן בעדינות וחן שרק אנימה יפנית יודעת לייצר בעולם פנטזיה רחב שכזה.

באתר Metacritic, קיבל הסרט דירוג של 73/100 בידי 19 מבקרים.

רב המבקרים שצפו בסרט הסכימו כי הוא חוויה ויזואלית יוצאת דופן, שממלאת את הדמיון בטעם של עוד.

גולשים רבים ברשתות החברתיות מספרים שהסרט "המקסים" שבה את לבם והכניס אותם אל עומק החוויה בצורה מהפנטת בעזרת סיפור קסום ודמויות מסקרנות.

קישורים חיצוניים

 

 
 קוסמים ליום אחד: הפרח המכושף, באתר סטודיו פונוק (ביפנית ובאנגלית)

סרטי אנימה
סרטי 2017
סרטים יפניים